Hun var født på Faleide og vokste opp i Utvik. Hun var sosialøkonom (cand.oecon.) fra Universitetet i Oslo (1969). Hun var nasjonal viseformann i Norsk Studentsamband/Norsk Studentunion 1963–1964 og nestformann i Det Norske Studentersamfund våren 1965. Hun var også aktiv i partiet Venstre, blant annet som leder i Studentvenstrelaget i 1963 og i Norges Liberale Studentforbund (nå Liberale Studenter) 1965–1966.